Κώστας Λαγός

Ο Κώστας Λαγός είναι παλαίμαχος Έλληνας επιθετικός ποδοσφαιριστής, που αγωνίστηκε τη δεκαετία 1970-1980 σε περισσότερα από 160 ματς Α΄ Εθνικής με τον Πανιώνιο πετυχαίνοντας ορισμένα καθοριστικά γκολ. Υπήρξε διεθνής με την Εθνική Νέων το 1971.

Βιογραφικό

Ο Κώστας Λαγός ξεκίνησε το ποδόσφαιρο από τον Αήττητο Σπάτων και το καλοκαίρι του 1970 μεταγράφηκε στον Πανιώνιο."Ο ΛΑΓΟΣ ΥΠΕΓΡΑΨΕ ΕΙΣ ΤΟΝ ΠΑΝΙΩΝΙΟ!", εφ. Αθλητική Ηχώ, 09/07/1970, σελ. 1, 6 Ήταν μέλος στην ομάδα της Ν. Σμύρνης τη σεζόν 1970-71 που υπήρξε η καλύτερη στην ποδοσφαιρική ιστορία του συλλόγου, όπου με προπονητή τον Άγγλο Τζο Μάλετ τερμάτισε στη 2η θέση του πρωταθλήματος αφήνοντας πίσω του και εκτός ευρωπαϊκών διοργανώσεων τον φιναλίστ του Κυπέλλου Πρωταθλητριών Παναθηναϊκό. Η συμβολή του Λαγού στην επιτυχημένη εκείνη πορεία ήταν καθοριστική αφού αγωνίστηκε σε 21 ματς, από τα οποία στα 19 ξεκίνησε ως βασικός και πέτυχε 5 γκολ, μεταξύ των οποίων δύο στο 3-1 εντός έδρας με τον ΠΑΟΚ. Θ. Μπελίτσος, «1970-71: Η χρυσή σεζόν του Πανιωνίου», εφ. Πανιώνιος Κόσμος 50 (23/1/2010), σελ. 8-9.

Την επόμενη σεζόν 1971-72, στην πρώτη συμμετοχή του συλλόγου στο Κύπελλο ΟΥΕΦΑ, πέτυχε το γκολ στην ήττα με 1-2 από την Αθλέτικο Μαδρίτης στο Βισέντε Καλντερόν, το οποίο αποδείχθηκε καθοριστικό, αφού στη ρεβάνς ο Πανιώνιος νίκησε 1-0 πετυχαίνοντας μια ιστορική πρόκριση. Την ίδια σεζόν κατέκτησε με τον Πανιώνιο το Βαλκανικό Κύπελλο 1971, αν και δεν έπαιξε στο διπλό τελικό με την αλβανική ΚΣ Μπέσα Καβάγια.

Ο Λαγός αγωνίστηκε στον Πανιώνιο μέχρι τη σεζόν 1977-78, αποτελώντας βασικό στέλεχος στην επίθεση της ομάδας, η οποία έχασε τότε με μεταγραφές τους διεθνείς επιθετικούς Γιώργο Δέδε και Θωμά Μαύρο. Την περίοδο αυτή ο σύλλογος δεν γνώρισε άλλες διακρίσεις αλλά αποτελούσε ένα αξιόμαχο σύνολο.

Συνολικά αγωνίστηκε σε περισσότερα από 160 ματς στην Α΄ Εθνική.

Στην Εθνική Νέων

Το Μάιο του 1971 μετείχε με την Εθνική Νέων στην προημιτελική φάση του ευρωπαϊκού πρωταθλήματος που διεξήχθη στην Τσεχοσλοβακία. Αγωνίστηκε και στα τρία ματς του ομίλου και πέτυχε τα 4 από τα 6 γκολ της ομάδας: με Ανατολική Γερμανία (1-5, πέτυχε το μοναδικό γκολ),εφ. "Αθλητική Ηχώ", 24/5/1971 με Δυτική Γερμανία (4-2, πέτυχε χατ-τρικ) εφ. "Αθλητική Ηχώ", 25/5/1971 και με Τσεχοσλοβακία (1-3). εφ. "Αθλητική Ηχώ", 27/5/1971

Καριέρα

 Χρονιές Σύλλογος ΣυμμετοχέςΓκολ 1970-71 Πανιώνιος2151971-72 Πανιώνιος2821972-73 Πανιώνιος2231973-74 Πανιώνιος1331974-75  Πανιώνιος2561975-76  Πανιώνιος1921976-77  Πανιώνιος2211977-78  Πανιώνιος141ΣΥΝΟΛΟΑ΄ Εθνική16423 Χρονιές Εθνική ΣυμμετοχέςΓκολ 1971 (νέων)34

Τίτλοι - Διακρίσεις

Α΄ Εθνική (2η θέση): 1970-71.
Βαλκανικό Κύπελλο: 1971

 Εξωτερικοί σύνδεσμοι 

http://www.rsssf.com/tablesg/grk71.html
http://www.rsssf.com/tablesg/grk72.html
http://www.rsssf.com/tablesg/grk73.html
http://www.rsssf.com/tablesg/grk74.html
http://www.rsssf.com/tablesg/grk75.html
http://www.rsssf.com/tablesg/grk76.html
http://www.rsssf.com/tablesg/grk77.html
http://www.rsssf.com/tablesg/grk78.html

Αναφορές

Κατηγορία:Έλληνες ποδοσφαιριστές
Κατηγορία:Ποδοσφαιριστές Πανιωνίου
Κατηγορία:Ποδοσφαιριστές Εθνικής Ελλάδας Κ19
λ